Public procurement notice: Voluntary Ex Ante Transparency Notice
Published: 2019-01-22
Buyer: Lejerbo Århus, afd. 1249-0
Country: DK
Contract type: Works
Procedure: Contract award without prior publication
CPV classification: 45200000: Building and civil engineering work | 45211340 | 71311000: Civil engineering consultancy services
Estimated value: 33740000 DKK

Technical requirements: Totalentreprisekontrakt om opførelse af 29 almene familieboliger i blandet byggeri på Lokesvej 5 og Åbyvej 77, 8230 Åbyhøj, Danmark efter den delegerede bygherremodel
Kontrakten indgås som led i køb af byggeretter på ejendommene Lokesvej 5 og Åbyvej 77, 8230 Åbyhøj, Danmark fra Ejendomsselskabet Lokesvej 5, Aarhus ApS og K/S ERDA II. Den angår opførelse af 29 almene familieboliger på i alt 2 806 m2 bruttoetageareal i blandet byggeri, idet der tillige opføres private boliger og parkeringskælder i samme byggeri. De nævnte selskaber skal i forbindelse med opførelsen af de almene boliger agere udbudsbefuldmægtigede for Lejerbo Århus, afd. 1249-0 i henhold til den delegerede bygherremodel. Derved sikres, at bygge- og anlægsarbejderne udbydes i henhold til udbudsloven.
De i pkt. V.2.1 angivne datoer er for beslutning om tildeling af kontrakten. Kontrakten indgås først efter udløbet af standstill perioden.
Der vil blive indgået én samlet totalentreprisekontrakt med både Ejendomsselskabet Lokesvej 5, Aarhus ApS og K/S ERDA II. Kontraktsummerne under Del V.2.4 er i denne bekendtgørelse fordelt forholdsmæssigt mellem selskaberne efter erhvervede byggeretter.
Lejerbo Århus, afd. 1249-0 (herefter ”Lejerbo”) har til hensigt at indgå kontrakt med Ejendomsselskabet Lokesvej 5, Aarhus ApS (herefter ”Lokesvej”) og K/S ERDA II (herefter ”ERDA”) om opførelse af alment byggeri efter den delegerede bygherremodel i Århus Kommune.
Lejerbo Århus er en almen boligorganisation, hvis formål er at stille passende boliger, af god og tidssvarende stand, til rådighed for alle med behov herfor til en rimelig husleje.
Lokesvej og ERDA ønsker på Ejendommen at opføre private boliger og en parkeringskælder. Den for Ejendommen gældende lokalplan nr. 1068, PlanID 3767275, kræver at der på Ejendommen tillige opføres almene boliger. Disse skal udgøre mindst 20 pct. af lokalplanområdets bruttoetageareal, svarende til ca. 2 800 m2.
Opførelsen af de almene boliger kan, under hensyntagen til selskabernes projekt, mest naturligt ske som del af et blandet byggeri bestående af de private boliger samt almene boliger, der opføres oven på en parkeringskælder.
Lejerbo har til hensigt at erhverve byggeretter på Ejendommen. Der vil fra Lokesvej blive erhvervet en byggeret på 703 m2 bruttoetageareal, mens der fra ERDA vil blive erhvervet en byggeret på 2 103 m2 bruttoetageareal. I alt erhverves fra selskaberne 2 806 m2 bruttoetageareal til opførelse af 29 almene familieboliger.
De almene boliger skal opføres som en integreret del af det blandede byggeri, således at almene og private boliger vil ligge side om side. Det vil derfor ikke med mening være muligt at udskille de almene boliger til opførelse af en særskilt bygherre. Endvidere foreligger der et særligt byplanlægningsmæssigt forhold, jf. lokalplanens krav om opførelse af almene boliger, idet det dog har været valgfrit for de nuværende ejere af Ejendommen, hvordan projektet skulle udformes, herunder hvad angår placeringen af de almene boliger. Lejerbos formål og boligsociale bidrag til både bebyggelsen på Ejendommen og det nye brokvarter ved Søren Frichs Vej, jf. kommunens udviklingsplan herfor, samt kommunens særlige byplanlægningsmæssige interesse i opførelse af almene boliger på Ejendommen, jf. lokalplanens krav herom, medfører at Lejerbo vurderer at have en helt særlig interesse i byggeri på Ejendommen og at der ikke findes rimelige praktisable og attraktive alternativer til opførelse af byggeri på den pågældende Ejendom.
Derfor vil Lejerbo indgå aftale med Lokesvej og ERDA om opførelse af byggeriet af de almene boliger iht. den delegerede bygherremodel. Dette indebærer, at Lokesvej og ERDA, med respekt af udbudsloven, forestår opførelsen af boligerne, herunder foretager udbud i fornødent omfang af de til projektet tilknyttede bygge- og anlægsarbejder. Lejerbo har vurderet, at indgåelse af aftalen er i overensstemmelse med udbudsloven, forudsat, at Lokesvej og ERDA udbyder bygge- og anlægsarbejderne efter udbudslovens regler, og således løfter udbudspligten mod betaling som udbudsbefuldmægtiget på vegne af Lejerbo. Der henvises til EU-Domstolens dom af 12.7.2001 i sag C-399/98 (Ordine).
Der henvises til Klagenævnet for Udbuds hjemmeside: https://naevneneshus.dk/start-din-klage/klagenaevnet-for-udbud/vejledning/


Winner: Ejendomsselskabet Lokesvej 5, Aarhus ApS
Award value: 33740000